Petition in a Case of Usury and Illegal Detention
Material: papyrus
Place: Arsinoites
Categories: Enteuxis
Eingabe
Darlehen
Zinssatz zu hoch
Frau
Kind
Gefängnis
βασιλεῖ Πτολεμαίωι χαίρειν Ἀντίπατρος τῶν ἐκ Φιλαδελφείας. ἀδικοῦμαι ὑπὸ Ν[ίκ]ωνος. 
δανείσας γάρ μου τῆι γυναικὶ Σίμωι ἀργυρίου  ο, τόκου ὡς τὴν μνᾶν τὸμ μῆνα ἕκαστον  ἕξ , 
καὶ κεφαλαιώσας σὺν τῶι ἀρχαίωι συνεγράψατο συγγραφὴν δανείου πρὸς αὐτὴν  ριε ἐφʼ ἧς ἐπεγρά
φην ἔγγυος ἐγώ. ἀπελθόντος δέ μου ἐκ Φιλαδελφείας διὰ τὸ συκοφαντεῖσθαι ὑπὸ Ἀρτεμι[δ]ώρου τοῦ 
παρʼ Ἀπολλωνίου τοῦ διοικητοῦ καὶ ἀνοίξαντος καπηλεῖον ἐν Ἑρμοῦ πόλει τῆι ἄνω, Νίκων ἔγραψεν 
ἐπιστολὴν εἰς Φιλαδέλφειαν πρὸς Μενέστρατόν τινα ἡμέτερον οἰκέ[τη]ν ἐν ἧι καὶ γράφει ὅρκον βασι
λικὸν συνγράψεσθαι πρὸς ἡμᾶς τοῦ ἀρχαίου αὐτοῦ τῶν ο . τοῦ δὲ Μενεστράτου μοι γράψαντος εἰς 
Ἑρμοῦ πόλιν παραγενέσθαι καὶ ἐμοῦ καταπλεύσαντος εἰς Φιλαδέλφειαν, Νίκων ἀναπλεύσας εἰς Ἑρμοῦ 
πόλιν τὴν γυναῖκά μου ἔφη παραδώσειν τῶι πράκτωρι πρὸς τὸ δάνειον ἐὰμ μὴ ἑκοῦσα ἀκολούθηι 
αὐτῶι. εὐλαβηθείσης δὲ τῆς Σίμου καὶ συνκαταπλευσάσης τῶι Νίκωνι μετὰ τοῦ παιδίου 
ἀγαγὼν αὐτοὺς εἰς Ἡρακλέους πόλιν κατέκλεισεν παρά τισιν χωρὶς ἑκάτερον. ἡ μὲν οὖν Σῖμον 
λαθοῦσα ἀπῆλθεν. τὸ δὲ παιδίον ἔτι καὶ νῦν ἔχει συνκεκλεικὼς καὶ ἀξιούντων ἡμῶν ἀποδοῦναι 
ὅτε μὲν ὁμολογεῖ ἔχειν πρὸς τὸ δάνειον ἠνεχυρακώς, ὅτε δὲ ἀρνεῖται. δέομαι οὖν σου, βασιλεῦ, ἀποστα
λῆναι μου τὴν ἔντευξιν ἐπὶ χρηματιστὰς καὶ ἐὰν ἐνδείξωμαι ἀληθῆ ὄντα τὰ διὰ τῆς ἐντεύξεως 
τυχεῖν Νίκωνα τῆς προσηκούσης τιμωρίας περί τε τῶν τόκων ὧν συνγέγραπται παρὰ τὸ 
διάγραμμα καὶ ὅτι τὸν ἐλεύθερον εἴρξας ἔχει διʼ αὐτοῦ, ἐμοὶ δὲ ἀποδοθῆναι τὸ παιδίον, ἵνα ἐπὶ σέ, 
βασιλεῦ, καταφυγὼν τοῦ δικαίου τύχω. 
εὐτύχει.